

| **Viite:** | **Toimen nimi** | **Toimintatapa/lainsäädäntöviite** | **Tavoite** | **Toimen vaikutus** |
| --- | --- | --- | --- | --- |
| **Unionin lainsäädäntöä tukevien yhdenmukaistettujen eurooppalaisten standardien laatimista/tarkistamista koskevat standardointipyynnöt** |
| 1 | Ekologinen suunnittelu |  Tarkistetaan asetusta (EY) N:o 640/2009 sähkömoottoreiden ekologista suunnittelua koskevien vaatimusten osalta. | Arvioidaan taajuusmuuttajan tulo- ja lähtöpuolella aiheutuvia energiahäviöitä standardin IEC 61800-9-2 soveltamisalaan jo sisältyvien voimansiirtolaitteiden aiheuttamien häviöiden lisäksi.  | Arvioidaan taajuusmuuttajan vaikutuksia järjestelmäpohjaisessa lähestymistavassa sellaisten taajuusmuuttajien edistämiseksi, jotka minimoivat energiahäviöt. |
| 2 | Ekologinen suunnittelu | Vedenlämmittimien ekologista suunnittelua ja energiamerkintää koskeva asetus (tarkistetaan Euroopan parlamentin ja neuvoston direktiivin 2010/30/EU täydentämisestä vedenlämmittimien, kuumavesisäiliöiden ja vedenlämmittimestä ja aurinkolämpölaitteesta koostuvien kokoonpanojen energiamerkinnän osalta annettu komission delegoitu asetus (EU) N:o 812/2013 ja Euroopan parlamentin ja neuvoston direktiivin 2009/125/EY täytäntöönpanemisesta vedenlämmittimien ja kuumavesisäiliöiden ekologista suunnittelua koskevien vaatimusten osalta annettu asetus (EU) N:o 814/2013). | Arvioidaan vedenlämmittimien energiatehokkuutta, niiden päästöjä ja mahdollisia muita ympäristövaikutuksia. | Parannetaan vedenlämmittimien ympäristönsuojelullista tasoa ja luodaan tasapuoliset toimintaedellytykset valmistajille, joiden on noudatettava asetusta. |
| 3 | Ekologinen suunnittelu | Kotitalouksien tiskikoneiden, pyykinpesukoneiden ja kuivaavien pesukoneiden ekologista suunnittelua koskevat vaatimukset. Kotitalouksien tiskikoneiden, pyykinpesukoneiden ja kuivaavien pesukoneiden energiamerkinnät. Vuonna 2019 on määrä hyväksyä neljä komission asetusta. | Tarkistetaan yhdenmukaistetut testausstandardit, joilla mitataan kotitalouksien tiskikoneiden, pyykinpesukoneiden ja kuivaavien pyykinpesukoneiden suorituskykyä sen jälkeen, kun asiaankuuluvat ekologista suunnittelua ja energiamerkintää koskevat asetukset on tarkistettu. | Helpotetaan sellaisten laitteiden markkinoille saattamista, jotka ovat tarkistettujen asetusten mukaisia, säästävät energiaa, vettä ja muita luonnonvaroja sekä vastaavat kuluttajien tarpeita ja täyttävät alan kilpailukykyvaatimukset. |
| 4 | Kemikaalien rekisteröinti, arviointi, lupamenettelyt ja rajoitukset | Asetus (EY) N:o 1907/2006 kemikaalien rekisteröinnistä, arvioinnista, lupamenettelyistä jarajoituksista – Liite XVII – nimike 50.  | Pannaan täytäntöön rajoitusta koskevan nimikkeen 50 alakohdat 5 ja 6 (polysykliset aromaattiset hiilivedyt (PAH)), joiden tarkistamisessa voidaan ottaa huomioon siirtymien raja-arvot kumille ja muoville. | Varmistetaan, että muovista/kumista valmistettuja kulutustuotteita voidaan tuottaa tai ne voivat liikkua vapaasti sisämarkkinoilla. |
| 5 | Lannoitteet | Euroopan parlamentin ja neuvoston asetus (EU) 2019/1009, annettu 5 päivänä kesäkuuta 2019, EU-lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta sekä asetuksen (EY) N:o 2003/2003 kumoamisesta. | Yhdenmukaistetaan uusiomateriaaleista saatujen lannoitevalmisteiden vaatimustenmukaisuuden todentamisessa käytettävät analyyttiset testimenetelmät uuden lannoitevalmisteista annetun asetuksen olennaisten vaatimusten kanssa. | Täytetään oikeudelliset vaatimukset yhteisillä tarkastus- ja testauskäytännöillä, mikä helpottaa valmisteilla käytävää kauppaa sisämarkkinoilla.  |
| 6 | Räjähdysvaaralliset tilat | Euroopan parlamentin ja neuvoston direktiivi 2014/34/EU räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta. | Laaditaan tekniset eritelmät, joissa otetaan huomioon direktiivin olennaisten vaatimusten mukaisesti räjähdysvaarallisissa tiloissa käytettäviksi tarkoitettujen laitteiden ja suojajärjestelmien tekniset päivitykset. | Laitteet suunnitellaan ja rakennetaan päivitetyn ja alan uusimman tekniikan mukaisesti, ja käyttäjät pääsevät hyötymään ajantasaisesta turvallisuudesta.  |
| 7 | Pyroteknisten tuotteiden turvallisuus | Euroopan parlamentin ja neuvoston direktiivi 2013/29/EU, annettu 12 päivänä kesäkuuta 2013, pyroteknisten tuotteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (uudelleenlaadittu). | Standardoinnilla lisätään pyroteknisten tuotteiden turvallisuutta: päivitetään voimassa olevat pyroteknisiä tuotteita koskevat standardit, jotta ne täyttävät voimassa olevan direktiivin 2013/29/EU vaatimukset ja jotta teknologian uusin kehitys voidaan ottaa huomioon. | Toimella lisätään pyroteknisten tuotteiden turvallisuutta ja näiden tuotteiden vaatimustenmukaisuutta koskevien arviointien laatua, ja tämä tapahtuu saattamalla alan voimassa olevat standardit voimassa olevan lainsäädännön ja turvallisuusvaatimusten sekä uusimman teknologian mukaisiksi. |
| 8 | Radionuklidikalibraattorit | Lääkinnällisiä laitteita koskeva asetus (EU) 2017/745, turvallisuutta koskevat perusnormit, neuvoston direktiivi 2013/59/Euratom. | Ennen lääkkeen antamista potilaalle käytettävien radioaktiivisten lääkeaineiden aktiivisuutta mittaavien radionuklidikalibraattoreiden suunnittelu, valmistus, asennus, käyttö ja suorituskyvyn todentaminen. | Parannetaan annosten optimointiprosessia todentamalla potilaalle annettavien radioaktiivisten lääkeaineiden aktiivisuus. |
| 9 | Rakennustuotteet | Rakennustuotteista annettu asetus (EU) N:o 305/2011. | Laaditaan rakennustuotteiden suoritustasojen arviointimenetelmät ja ‑perusteet.  | Tässä asetuksessa tai sen avulla luodun yhdenmukaistamisjärjestelmän asianmukaisen toiminnan edellyttämä yhteinen tekninen kieli. |
| 10 | Raideliikenne | Direktiivi (EU) 2016/797 rautatiejärjestelmän yhteentoimivuudesta Euroopan unionissa (uudelleenlaadittu). | Tuetaan yhteentoimivuutta ja rautatiejärjestelmän rakennetta koskevia teknisiä eritelmiä, kuten digitalisointia junanhallinnan tehostamiseksi ja käyttäjille aiheutuvien etujen parantamiseksi sekä automaatiota ja kyberturvallisuutta. | Valmistellaan rautatiealan yhdentymistä ja yhdenmukaistamista yhtenäiseksi eurooppalaiseksi rautatiealueeksi, joka muodostaa perustan tulevalle multimodaaliselle ja digitaaliselle eurooppalaiselle liikenneverkolle. |
| 11 | Akkreditointi ja vaatimustenmukaisuuden arviointi | Asetus (EY) N:o 765/2008 tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja asetus (EY) N:o 1221/2009. | Yhdenmukaistetaan vertaisarviointiperusteita kansallisten akkreditointielinten kesken. Jäsenvaltioiden kansalliset akkreditointielimet yhdenmukaistavat vaatimustenmukaisuuden arviointilaitosten akkreditointiperusteet. | Varmistetaan, että akkreditointi ja vaatimustenmukaisuuden arviointi on yhtä tiukkaa kaikissa jäsenvaltioissa varmistamalla akkreditointilaitosten ja vaatimustenmukaisuuden arviointilaitosten pätevyyden korkea taso, ja luodaan siten toimijoille (etenkin pk-yrityksille) tasapuoliset toimintaedellytykset. |
| 12 | Vammaiset ja esteettömyys | Euroopan parlamentin ja neuvoston direktiivi (EU) 2019/882, annettu 17 päivänä huhtikuuta 2019, tuotteiden ja palvelujen esteettömyysvaatimuksista. | Yhdenmukaistetaan toimintatavat, joita valmistajat ja palveluntarjoajat nykyisin käyttävät eri puolilla maailmaa täyttääkseen esteettömyysvaatimukset aina tuottaessaan/tarjotessaan tuotteita/palveluja, joilla on esteettömyysominaisuuksia. | Varmistetaan, että vammaiset henkilöt voivat käyttää tuotteita ja palveluja sisämarkkinoilla. |
| 13 | Kalastusvälineiden uudelleenkäyttö | Direktiivi (EU) 2019/904 tiettyjen muovituotteiden ympäristövaikutuksen vähentämisestä. | Laaditaan yhdenmukaistetut standardit kalastusvälineiden kiertotalouden periaatteiden mukaista suunnittelua varten ja siten kannustetaan valmistelua uudelleenkäyttöön ja helpotetaan kierrätettävyyttä käyttöiän päättyessä. | Kannustetaan valmistelua uudelleenkäyttöön ja helpotetaan kierrätettävyyttä käyttöiän päättyessä. |